Literatiora apôkaliptika
Literatiora apôkaliptika na soratra apôkaliptika no ilazana ireo boky sy karazan-dahatsoratra mirakitra faminaniana ara-pahitana izay ataon' ny mpanoratra azy fa avy amin' Andriamanitra sady miresaka ny amin' ny maha antomotra ny hiafaran' izao rehetra izao sy ny hiavian' ny tontolo vaovao tonga lafatra. Izany literatiora izany dia izay nandroso tao amin' ny kolontsaina jiosy na jody taorian' ny fahababoana ary nankafizin' ny Kristiana voalohany koa. Ny boky fantatra indrindra dia ny Apôkalipsin' i Joany ao amin' ny Testamenta Vaovao ao amin' ny Baiboly kristiana, nefa ahitana lahatsoratra apôkaliptika koa ny ao amin' ny boky sasany ao amin' ny Testamenta Taloha sy ny boky hafa ao amin' ny Testamenta Vaovao. Vitsy ny soratra apôkaliptika voaray ho kanôna (filamatry ny finoana) ao amin' ny Baboly. Ny maro amin' ny soratra apôkaliptika dia apôkrifa.

Ny soratra apôkaliptika kanônika

Ny soratra apôkaliptika ao amin' ny Testamenta Taloha 
Efa misy soratra apôkaliptika ny ao amin' ny Testamenta Taloha nefa amin' ny ankapobeny dia miditra anatin' ireo faminaniana mahazatra izany. Ahitana andalana apôkaliptika ny ao amin' ny bokim-paminaniana sahala amin' ny Bokin' i Isaia, ny Bokin' i Jeremia, ny Bokin' i Ezekiela, ny Bokin' i Jôela ary ny Bokin' i Zakaria. Ny Bokin' i Daniela dia efa apôkaliptika feno.

Ireto avy ireo andalana apôkaliptika ao amin' ny Testamenta Taloha:
 Isaia 24–27 (atao hoe "Apôkalipsy lehibe"); 34–35 (atao hoe "Apôkalipsy kely");
 Jeremia 33.14-26;
 Ezekiela 38–39;
 Joela 3.9-17;
Zakaria 12–14;

Daniela 7–12;

Ny soratra apôkaliptika ao amin' ny Testamenta Vaovao 
Tsy ny Apôkalipsan' i Joany (na Jaona) ihany no boky apôkaliptika ao amin' ny Testamenta Vaovao fa na ireo Filazantsara dia ahitana andalana apôkaliptika na eskatôlôjika. Ireto ireo andalana apôkaliptika ao amin' ny Testamenta Vaovao ankoatran' ny ao amin' ny Apôkalipsin' i Joany, indrindra ny ao amin' ny Evanjelin' i Matio sy ny Evanjelin' i Marka ary ny Epistily faharoa ho an' ny Tesaloniana:
 Matio 24–25;
Marka 13;
2 Tesalôniana 2.
Apôkalipsin' i Joany

Ny boky apôkaliptika apôkrifa 
Ny ankabeazan' ny soratra apôkaliptika apôkrifa (tsy voaray ho kanôna) dia mitondra ny anarana hoe "Apôkalipsy" na "Apôkalipsa". Misy karazany roa izy ireo, dia ireo nosoratana teo anelanelan' ny nanoratana ny Testamenta Taloha sy ny Testamenta Vaovao sy ireo nosoratana tamin' ny fotoanan' ny Testamenta Vaovao na taorian' io. Ny Prôtestanta dia miantso an' ireo boky ireo hoe "pseodepigrafa".

Apôkalipsy apôkrifa talohan' ny Testamenta Vaovao 
Ireto avy ireo Apôkalipsy apôkrifa talohan' ny Testamenta Vaovao:
Apôkalipsin' i Abrahama
 Apôkalipsin' i Daniela
 Apôkalipsy grikan' i Daniela
 Apôkalipsin' i Elia
 Apôkalipsin' i Mosesy (na Bokin' ny Jobily na Testamentan' i Mosesy)
 Apôkalipsiny grikan' i Ezra (na Esdrasa)
Apôkalipsin' i Zefania
 Apôkalipsin' i Ezekiela
 Apôkalipsy grikan' i Baroka
 Apôkalipsy siriakan' i Baroka
Apôkalipsin' i Noa
 Fanambaràn' i Gabriela
 Apôkalipsin' i Lameka
 Apôkalipsin' i Metatrôna
 Apôkalipsin' i Zerobabela
 Apôkalipsy arameana
 Bokin' i Henôka (na Henôka etiôpiana)
 Boky faharoan' i Henôka (na Henôka slava)
 Boky fahatelon' i Henôka (na Henôka hebreo)

Ny Bokin' i Henôka (na Henôka etiôpiana) dia apôkrifa na pseodepigrafa ho an' ny ankamaroan' ny fiangonana fa deoterôkanônika izy ho an' ny Fiangonana ôrtôdôksa teoahedo etiôpiana. Torak' izany koa ny Bokin' ny Jobily.

Apôkalipsy apôkrifa tamin' ny andron' ny Testamenta Vaovao na taoriany 
Ireto avy ireo Apôkalipsy tamin' ny fotoan' ny Testamenta Vaovao na taoriany:
Apôkalipsin' i Adama
Apôkalipsy voalohan' i Jakôba
 Apôkalipsy faharoan' i Jakôba
 Apôkalipsy voalohan' i Joany
 Apôkalipsy faharoan' i  Joany
 Apôkalipsy fahatelon' i Joany
 Apôkalipsin' i Gôliasa
 Apôkalipsan' i Metôdiôsy
Apôkalipsin' i Paoly
 Apôkalipsy kôptan' i Paoly
 Apôkalipsin' i Petera
 Apôkalipsy gnôstikan' i Petera
 Apôkalipsin' i Sedraka
 Apôkalipsin' ny Eseniana
 Apôkalipsin' i Samoela sy i Kalamôna
 Apôkalipsin' i Stefana

 Apôkalipsin' i Tômasy
 Apôkalipsin' ny Lanitra Fito
 Fiakaran' i Isaia

Jereo koa 
 Apôkalipsin' i Joany
 Boky apôkrifa
Eskatôlôjia
Apôkrifan' ny Testamenta Vaovao

Loharano sy fanamarihana 
Testamenta Vaovao